Jurijs Šeflers
Jurijs Šeflers (krievu: Юрий Викторович Шефлер; dzimis 1967. gada 10. septembrī) ir ebreju izcelsmes Krievijas, Lielbritānijas, Latvijas un Izraēlas uzņēmējs, miljardieris. Viņam pieder vairākuma kapitāldaļas starptautiskā uzņēmumu grupā SPI Group, kas aptuveni 160 valstīs pārdod alkoholu. Kopš 20. gadsimta 90. gadiem viņš ir degvīna zīmolu Stolichnaya un Moskovskaya īpašnieks. Šai grupai pieder arī vairākums Latvijas alkoholisko dzērienu ražotāja Latvijas balzams akciju. Forbes 2022. gada martā J. Šeflera īpašumus novērtēja 1,5 miljardu ASV dolāru apjomā. Viņam ir Apvienotās Karalistes un Izraēlas pilsonība. Krieviju pametis 2002. gadā pēc vairākām tiesvedībām, kurās tika vainots par pasaulslaveno degvīna zīmolu tiesību nelikumīgu iegādi. 2024. gadā Krievija viņu vainojusi ekstrēmismā un Ukrainas bruņoto spēku finansēšanā, konfiscējot viņam piederošās rūpnīcas.